laion/Wikipedia-Exotic huggingface dataset:
איתן רותם

איתן רותם (10 בפברואר 1961 – 17 באוגוסט 1982) היה שחיין ושחקן כדורמים ישראלי, אלוף ישראל בשחייה ושחקן נבחרת ישראל בכדורמים. נהרג בלבנון במבצע שלום הגליל. רותם נולד וגדל בקיבוץ גבעת חיים איחוד, בנם הבכור של רבקה ואריה רותם, אחיו האמצעי, יובל, אלוף ושיאן ישראל בשחייה ואחותו הצעירה מיכל. הוא למד בבית הספר היסודי ובחטיבת הביניים בקיבוץ, המשיך ללמוד בתיכון "חוף הכרמל", וסיים את בית הספר במגמה הומנית. רותם הצטיין בספורט. הוא התאמן בשחייה בקבוצת הפועל גבעת חיים בהדרכתו של גרשון שפע. הוא שיחק כדורמים בקבוצת הפועל גבעת חיים בהדרכתם של מיקי הדר ועודד רוזנפלד, איתה זכה בחמישה תוארי אליפות המדינה. באליפות החורף הראשונה של ישראל בשחייה (בריכת 25 מטר) שנערכה בבריכת גבעת חיים במרץ 1977 זכה רותם במדליית זהב במשחה ל-100 מטר גב בתוצאה של 1:09.4 דקות. באליפות ישראל שנערכה בסוף ספטמבר אותה שנה הוא זכה במדליית ארד במשחה ל־200 מטר גב בתוצאה של 2:32.61 דקות, אחרי אבי כרמל (2:20.22 דקות) וערן קרקו (2:30.27 דקות), שניהם ממכבי תל אביב. רותם היה חבר בנבחרת ישראל בכדורמים, והשתתף בתחרויות בינלאומיות ברחבי העולם. בנובמבר 1979, התגייס רותם לצה"ל. כספורטאי מצטיין יכול היה לשרת בתפקיד עורפי, אולם העדיף לשרת ביחידה קרבית, ושירת בגדוד 890 של חטיבת הצנחנים. באפריל 1981, הוא הועלה לדרגת סמל. בעת שירותו הצבאי המשיך להתאמן ולייצג את ישראל בתחרויות בינלאומיות באירופה ובאמריקה. אימוניו בנבחרת לא פגעו בשירותו הצבאי, ובפברואר 1981, הוא הועלה לדרגת סמ"ר. ביולי 1982, בימי מלחמת שלום הגליל, אושרה יציאתו מן הארץ לטורניר "שמונה האומות" בכדורמים שנערך באוסלו נורווגיה ובטורניר קדם אליפות העולם שנערך בגואיאקיל, אקוודור. כששב לישראל, אף על פי שהיה אמור להיות בחופשה, חזר רותם לפקד על יחידתו בלבנון. ב-17 באוגוסט 1982 הוא התנדב להחליף את נהג הסיור שהתלונן על עייפות. בסיור ליד הכפר עבדיה בלבנון, מזרחית לביירות, נלכד במארב מחבלים, שפתחו עליהם באש ונהרג במהלכו. רותם הובא למנוחות בחלקה הצבאית בבית הקברות בקיבוץ שבו נולד, גבעת-חיים איחוד. שר הביטחון אריאל שרון כתב במכתב תנחומים למשפחתו: סמל-ראשון איתן רותם נתן את חייו למען מולדתו. הוא שירת בגדוד חיל-רגלים, היה חייל מעולה. אחרי שסיים קורס מ"כים, תיפקד איתן כסמל במחלקת מרגמות. הוא היה ספורטאי מצטיין, עמד בכבוד בשני התחומים, בלי להזניח אף אחד מהם, בהצטיינות. נערך טורניר כדורמים לזכרו. קורות החיים של איתן רותם, באתר "יזכור" של משרד הביטחון חגי אשלגי, איתן רותם, מתוך אתר שוונג, ארכיון קיבוץ גבעת חיים איחוד, 14 באפריל 2013 ניר שועלי, "איתן היה אמיץ בצורה יוצאת דופן", באתר איגוד הכדורמים בישראל, 7 במאי 2019 שחיה, דבר, 20 במרץ 1977 באליפות החורף הראשונה של ישראל בשחייה, מעריב, 20 במרץ 1977 יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977
ג'ון גריי (משורר)

ג'ון גריי (באנגלית: John Gray;‏ 2 במרץ 1866, לונדון – 14 ביוני 1934) היה משורר וכומר אנגלי לפי השערות הוא היה הדמות מאחורי דוריאן גריי בספר של אוסקר ויילד. ג'ון גריי נולד בלונדון למשפחת פועלים. בגיל 13 הוא עזב את בית הספר והחל לעבוד במפעל. בשעות הערב הוא המשיך בלימודים ובשנת 1882 עבר בחינות לשירות הציבורי וחמש שנים מאוחר יותר התקבל ללימודים באוניברסיטת לונדון. ג'ון גריי ידוע כמשורר המשתייך לתנועה האסתטית וכחבר של אוסקר ויילד. הוא היה מתרגם מוצלח מצרפתית. הוא לא הכחיש את הקשר שלו לדמות הראשית בתמונתו של דוריאן גריי. יחסיו עם אוסקר ויילד שהיו חמים בשנים 1891–1893 התקררו בהמשך. הספר המפורסם של ג'ון גריי Silverpoints פורסם בשנת 1893 וכלל שירים שכתב ומספר תרגומים מצרפתית. בשנת 1896 הוא הוציא לאור ספר נוסף באותה מתכונת - שירים שכתב ותרגומים. בהמשך הוא הוציא לאור מספר ספרים נוספים. כמו אנשי אמנות נוספים של התקופה, ג'ון גריי עבר לקתוליות. בשנת 1898 הוא עזב את שרותו במשרד החוץ והחל ללמוד בקולג' לכמורה. החל משנת 1901 הוא כיהן בתפקידים דתיים באדינבורו. ג'ון גריי היה תומך וחבר לחיים של מארק-אנדרה רפלוביץ' שהיה משורר ותומך מוצהר בהומוסקסואליות. בהשראת גריי גם רפלוביץ' עבר לקתוליות. גריי נפטר בשנת 1934, מספר חודשים לאחר מותו הפתאומי של חברו. מדיה וקבצים בנושא ג'ון גריי בוויקישיתוף ספר על ג'ון גריי כתבי ג'ון גריי בפרויקט גוטנברג (באנגלית)
דונסיגט

דונסיגט (בהונגרית: Dunasziget) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1969 על ידי איחוד של שני כפרים ציקולסיגט (Cikolasziget) ושרפניסיגט (Sérfenyősziget) בכפרים כל בסיסם קם דונסיגט חיו בעבר יהודים בתקופות זמן שונות: בשנת 1920 חיו בשרפניסיגט חמישה יהודים. מדיה וקבצים בנושא דונסיגט בוויקישיתוף אתר האינטרנט הרשמי של דונסיגט (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אופל אסטרה G

אופל אסטרה G (בגרמנית: Opel Astra G) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1998–2005. במבחני התרסקות של ארגון יורו NCAP, שנערכו בפברואר 1999 הוענקו לדגם "אופל אסטרה G" ארבעה כוכבים מתוך חמישה כוכבים לסכום הנקודות מההתרסקות האישית. מנוע קדמי. סוג הנעה: הנעה קדמית. סוגי מנוע: מנועי בנזין, מנועי דיזל. סוג הנעה: הנעה קדמית. 5 נוסעים (דגם סדאן). בשנת 1999 זכתה במקום השני בתחרות מכונית השנה באירופה. 4 דלתות - סדאן. 2 דלתות - סדאן. 5 דלתות - האצ'בק. 2 דלתות - קופה. 2 דלתות - קבריולה. 5 דלתות - סטיישן. 3 דלתות - מסחרית. "אופל אסטרה G" בתצורה 5 דלתות "אופל אסטרה G" בתצורה 2 דלתות "אופל אסטרה G" בתצורה 4 דלתות "אופל אסטרה G" "אופל אסטרה G" בתצורה 4 דלתות "אופל אסטרה G" בתצורה 2 דלתות "אופל אסטרה G" דגם "3T opc" - קופה "אופל אסטרה G" - קופה "אופל אסטרה G" - קבריולה "אופל אסטרה G" - קופה "Bertone" "אופל אסטרה G" דגם "opc" - סטיישן "אופל אסטרה G" - סטיישן "אופל אסטרה G" - סטיישן "אופל אסטרה G" - 3 דלתות מסחרית "אופל אסטרה G" - סטיישן, מונית "אופל אסטרה G" - ניידת משטרה "אופל אסטרה G" - ניידת משטרה במשטרת פולין "אופל אסטרה G" - ניידת משטרה ב-ברלין "אופל אסטרה G" - דגם סטיישן, ניידת משטרה ב-סלובניה אופל אופל אסטרה אופל קדט D אופל קדט E אופל קפיטן אופל אדמירל מדיה וקבצים בנושא אופל אסטרה G בוויקישיתוף אופל אסטרה G, סרטון באתר יוטיוב אופל, האתר הבינלאומי "אופל אסטרה F" - מפרט טכני automobile-catalog.com/model/opel/astra_f "אופל אסטרה G" - מפרט automobile-catalog.com/model/opel/astra_g "אופל אסטרה G" car.info/en-se/opel/astra/g "אופל אסטרה G" - מבחן התרסקות adac.de/_ext/itr/tests/Crashtest/CTOpelAstra "אופל אסטרה G" - סטיישן metanoauto.com/modules.php
זמן ישראל

זמן ישראל הוא אתר חדשות ישראלי שהחל את פעילותו ב-1 במאי 2019. האתר, מבית העיתון המקוון The Times of Israel, נמצא בבעלותם המשותפת של המיליארדר האמריקאי סת' קלרמן והעיתונאי דייוויד הורוויץ. האתר בנוי בפורמט של פיד (Feed) והוא מפרסם תחקירים, פרשנויות, ראיונות וידיעות חדשותיות לצד מאמרי אורחים בזירת בלוגים ויומן חדשות יומי. בירנית גורן היא העורכת הראשית של האתר. עם כותביו נמנים שלום ירושלמי, אביב לביא, אמיר בן דוד, טל שניידר, תני גולדשטיין, אבנר הופשטיין, עומר שרביט, אמיר בר-שלום, קסניה סבטלובה, ערן הילדסהיים ויובל יועז. רונית צח היא עורכת זירת הבלוגים ופבל מובשוביץ' הוא סגן עורך האתר. ביום השקת האתר, הציגה גורן את מאפיינייו העיקריים: הבחירה הראשונה, אם כן, שעשינו בהקמת "זמן ישראל" היא להשקיע פחות בחדשות מתפרצות ויותר בתוכן אקטואליה מקורי ומעמיק. ... נושאי הליבה שבהם נתמקד בשלב זה הינם קשרי הון ושלטון, דת ומדינה, אי סדרים ושחיתויות ברשויות הציבוריות, שחיקת מעמדם של שומרי הסף, וסיקור אוכלוסיות שאינן מיוצגות מספיק. — בירנית גורן, דבר העורכת // למען האמת, באתר זמן ישראל, 1 במאי 2019 הגלישה בכל האתר היא חינם, ללא פרסומות וללא הרשמה. לא מתאפשרת גלישה דרך Tor. נדרשת התחברות לצורך פרסום פוסט או תגובה. התחברות אפשרית באמצעות גוגל או פייסבוק בלבד. לזמן ישראל יש מהדורה יומית בחינם באימייל, הנשלחת מדי יום (ראשון–חמישי), המכונה "דואר היום". את המהדורה היומית כותב אמיר בן-דוד. מתחילת מלחמת חרבות ברזל התפרסמו בזירת הבלוגים של האתר פוסטים אחדים הקוראים להדחתו או להתפטרותו של בנימין נתניהו מראשות הממשלה. אתר האינטרנט הרשמי של זמן ישראל זמן ישראל, ברשת החברתית פייסבוק זמן ישראל, ברשת החברתית אקס (טוויטר) זמן ישראל, ברשת החברתית אינסטגרם אורן פרסיקו, אתר חדש בזירת העיתונות ברשת, באתר העין השביעית, 12 בפברואר 2019 דיוויד הורוויץ, ראש קבוצת "הטיימס אוף איזראל" על הסיבות להשקת אתר חדש בעברית, באתר זמן ישראל, 1 במאי 2019 יעקב צלאל, לסלק את נתניהו, מייד, באתר זמן ישראל, 8 באוקטובר 2023; ברוך בינה, "בשם אלוהים, לך!", באתר זמן ישראל, 10 באוקטובר 2023; זהבה גלאון, איננו יכולים עוד, באתר זמן ישראל, 19 באוקטובר 2023; ענת מאור, לפני הכל, נדרשת התפטרות נתניהו – והשבת החטופים לאלתר, באתר זמן ישראל, 1 בנובמבר 2023 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
ויקטור טילגנר

ויקטור טילגנר (בגרמנית: Viktor Tilgner;‏ 1844, ברטיסלאבה – 1896, וינה) היה פסל וטובע מדליות אוסטרי. עבר בילדותו עם משפחתו לווינה, הפסל פרנץ שונטאלר (גר') זיהה את כישרונו והיה המורה הראשון שלו, בהמשך למד באקדמיה לאמנויות יפות בווינה. שם למד אצל פרנץ באואר (אנ') ואצל יוסף גסר (אנ') בהמשך נמשך לעבודות תחריט ועבד אצל טובע המדליות יוסף דניהל בוהם (גר'). אחד מתלמידיו היה הפסל הגרמני אמריקאי ג'ון וולץ (גר'). בתערוכה העולמית של וינה פגש את הפסל וטובע המדליות הצרפתי גוסטב דלויה (אנ') שפיסל בסגנון ניאו בארוק, טילגנר הושפע מסגנונו, ושנה לאחר מכן ביקר באיטליה. בעשרים שנות חייו האחרונות היה בבעלותו סטודיו גדול בווינה. מונומנט וולפגנג אמדאוס מוצרט בוינה טריטון ונימפה בוינה פסל פטר פאול רובנס בוינה פסל אנטון ברוקנר בוינה מונומנט יוהאן נפומוק הומל דון חואן בבורגתיאטר ג'ון פלסטף בבורגתיאטר הצייר הנס מקארט בפארק העירוני בוינה מדיה וקבצים בנושא ויקטור טילגנר בוויקישיתוף
Cocky AF

"Cocky AF" הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השני שלה, Tina Snow. הוא יצא לאור ב-12 בפברואר 2018, בהוצאת חברות התקליטים 1501 סירטיפייד ו-300 אנטרטיינמנט, כסינגל הראשון והפותח מתוך המיני-אלבום. את הסינגל השני מתוך המיני-אלבום "Big Ole Freak", הוציאה די סטליון שנה לאחר הוצאת הסינגל הזה. השיר נכתב על ידי מייגן די סטליון לבדה והופק על ידי די. ג'יי. צ'וס. ב-30 ביולי 2019, פורסמה בוושינגטון פוסט כתבה מקיפה על מייגן די סטליון, בה אוזכר השיר, ביחד עם השיר "Big Ole Freak", שכונה כ-"להיט". ב-NBC News דובר על השיר גם כן. בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. האודיו של השיר הועלה ליוטיוב ב-19 בפברואר 2018, תוך שהצליח לצבור למעלה מ-2.4 מיליון צפיות. סרטון השיר "Cocky AF" באתר יוטיוב Tina Snow by Megan Thee Stallion, Genius (באנגלית) Megan Thee Stallion – Cocky AF (באנגלית), נבדק ב-2020-05-01 Megan Thee Stallion – Big Ole Freak (באנגלית), נבדק ב-2020-05-01 Bethonie Butler closeBethonie ButlerReporter covering television, pop cultureEmailEmailBioBioFollowFollow, Analysis | Megan Thee Stallion and the power of rapping for her pleasure, Washington Post (באנגלית) Opinion | Here's why Megan Thee Stallion's pleasure politics movement is so revolutionary, NBC News (באנגלית) Cocky AF, נבדק ב-2020-05-01 Megan Thee Stallion - Cocky AF
דו-קרב באו. קיי. קוראל

דו-קרב באו. קיי. קוראל (באנגלית: Gunfight at the O.K. Corral) הוא מערבון אמריקאי משנת 1957 בבימוי של ג'ון סטרג'ס עם ברט לנקסטר וקירק דאגלס בתפקידים הראשיים. התסריט נכתב על ידי לאון יוריס והוא מבוסס חלקית על אירוע אמיתי שנודע בשם "קרב האקדחים באו. קיי. קוראל" שהיה ב-26 באוקטובר 1881. המוזיקה היא של דימיטרי טיומקין ולשיר הנושא חוברו מילים של נד וושינגטון. השיר הפך ללהיט בביצועו של פרנקי ליין. קבוצת אקדוחנים נכנסת לבר בפורט גריפין (אנ'), טקסס ובראשם אד ביילי (לי ואן קליף). ביילי מחפש את "דוק" הולידיי (אנ') (קירק דאגלס) כדי לנקום בו על שהרג את אחיו. הולידיי נמצא במלון סמוך עם חברתו קייט פישר (ג'ו ואן פליט) והיא מודיעה לו על כך ומבקשת ממנו שלא ילך לבר מחשש לחייו אך הוא לא נענה, מגיע לבר ואחר עימות קצר דוקר את ביילי למוות. הוא חוזר למלון אך אנשי המקום מאשימים אותו ברצח ורוצים לעשות בו לינץ'. ויאט ארפ (ברט לנקסטר), השריף של דודג' סיטי עוזר לו לברוח. הולידיי וקייט מגיעים לדודג' סיטי למורת רוחו של ויאט שמתרה בהולידיי שלא יעשה שם צרות. לעיירה מגיעה בחורה יפהפייה בשם לורה דנבו (רונדה פלמינג) שמתחילה להמר בקלפים בבר וויאט עוצר אותה כי זה אסור על נשים. בהמשך הוא מתאהב בה והם נישאים. היחסים בין איש החוק ויאט ארפ לאקדוחן/שתיין/מהמר, הולידיי יודעים עליות ומורדות. למרות מגרעותיו של הולידי יודע ויאט שאפשר לסמוך עליו בעת הצורך. כאשר הולידי מצטרף אליו במרדף אחרי שודדים, הם שוכבים לישון והשודדים מנסים לחסל אותם אבל הולידיי מתעורר בזמן ומחסל אותם קודם. קייט עוזבת את הולידיי ועוברת לגור עם אויבו גרינגו (ג'ון איירלנד). ויאט מקבל מכתב מאחיו וירג'יל המשמש כשריף בעיירה טומבסטון באריזונה ובו הוא מבקש ממנו לבוא ולעזור לו במלחמה נגד סוחרי בקר גנוב ממקסיקו, משפחת קלנטון שבראשם אייק קלנטון (לייל בטגר). הולידיי מצטרף אליו וויאט מקבלו בחוסר רצון. ויאט תופס את בילי קלנטון הצעיר (דניס הופר) ומנסה לשכנע אותו להימנע ממלחמה אך ללא הועיל. הוא מחזיר אותו לחוות הקלנטונים ומודיע להם שהוא כעת השריף של טומבסטון ולא ייתן להם להעביר את הבקר הגנוב. הקלנטונים הורגים את ג'יימס ארפ (מרטין מילנר), אחיו של ויאט והוא מכריז עליהם מלחמה. הולידי נמצא במצב רע, שיכור, חולה בשחפת עם שיעול טורדני. ויאט מבקש את עזרתו בקרב והוא מתאושש ומצטרף לויאט ושני אחיו, וירג'יל ומורגן. הקרב מתנהל ליד אורוות סוסים בשם או. קיי קוראל. שני אחיו של ויאט נפצעים אבל הם מצליחים להרוג את החוואים. בילי קלנטון נמלט פצוע לחנות וויאט רודף אחיו. בילי מנסה לירות בו אבל מחוסל על ידי הולידיי. לבסוף מודה ויאט להולידיי שממשיך לשחק קלפים כמנהגו. ויאט רוכב לקליפורניה לפגישה עם לורה. מדיה וקבצים בנושא דו-קרב באו. קיי. קוראל בוויקישיתוף "דו-קרב באו. קיי. קוראל", במסד הנתונים הקולנועיים IMDb (באנגלית) "דו-קרב באו. קיי. קוראל", באתר נטפליקס "דו-קרב באו. קיי. קוראל", באתר AllMovie (באנגלית) "דו-קרב באו. קיי. קוראל", באתר Rotten Tomatoes (באנגלית) "דו-קרב באו. קיי. קוראל", באתר Metacritic (באנגלית) "דו-קרב באו. קיי. קוראל", באתר אידיבי "דו-קרב באו. קיי. קוראל", במסד הנתונים הקולנועיים KinoPoisk (ברוסית) דו-קרב באו. קיי. קוראל, באתר אנציקלופדיה בריטניקה (באנגלית) קדימון לדו-קרב באו. קיי. קוראל, באתר יוטיוב פרנקי ליין שר או. קיי. קוראל, באתר יוטיוב דו-קרב באו.קיי. קוראל, באתר TCM
דיינוכירוסיים

דיינוכירוסיים (שם מדעי: Deinocheiridae; מיוונית עתיקה: "ידיים נוראיות") היא משפחה של דינוזאורים תרופודים מהקבוצה דמויי-אורניתומימיים, שחיו במהלך הקרטיקון לפני 115 עד 69 מיליון שנה לפני זמננו. המאובנים שלהם התגלו במזרח אסיה ובאמריקה הצפונית. הדיינוכירוסיים ידועים במבנה הזרועות הארוכות, בעלות 3 האצבעות המכוסות בטפרים מאיימים, מהם קיבלו את שמם ב-1970. במקור סברו שהם מחוברות לגוף של טורפי ענק דומים לקרנוזאורים. בהמשך לעומת זאת התברר שמבנה הגוף לא דומה לזה של טורפי הענק ונראה שמינים אלה היו צמחוניים או לפחות אוכלי כל. הזרועות הענקיות כנראה נועדו להגן על בעליהם בדומה לזורעות התריזינוזאוריים. בעבר סברו ששתי המשפחות קרובות מאוד, אך בהמשך חקרו את מבנה הגולגולת והסיקו שהדיינוכירוסיים שייכים לקבוצה קדומה יותר, בעלות פחות זיקה לדרומאוזאוריים ולעופות (קבוצת המנירפטורים), והם התפתחו בנפרד ברחבי אסיה, בעיקר במדבר גובי. השימוש בזרועות הענק נועד להגנה, כאשר האזור בו חיו היה מלא בטורפים מאיימים כמו הטרבוזאורוס. המשפחה הקרובה אליהם ביותר היא משפחת האורניתומימיים דמויי היענים. Beishanlong הרפימימוס (Harpymimus)? - ייתכן ששייך למשפחה עצמאית Garudimimus Paraxenisaurus דיינוכירוס (Deinocheirus) מדיה וקבצים בנושא דיינוכירוסיים בוויקישיתוף דיינוכירוסיים, באתר GBIF (באנגלית)
רודני מקריי

רודני ארל מקריי (באנגלית: Rodney Earl McCray; נולד ב-29 באוגוסט 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1993. לאורך הקריירה נבחר פעמיים לאחת מחמישיות ההגנה של העונה, וב-10 עונותיו בליגה רשם ממוצעים כוללים של 11.7 נקודות, 6.6 ריבאונדים ו-3.6 אסיסטים למשחק. מקריי נולד בעיר מאונט ורנון שבמדינת ניו יורק, ובין השנים 1979–1983 למד באוניברסיטת לואיוויל. כבר בעונתו הראשונה בקבוצת הכדורסל של האוניברסיטה שימש כשחקן חמישייה קבוע, לצדם של דארל גריפית' ודרק סמית', וקלע 7.8 נקודות בממוצע למשחק. באותה עונה זכתה הקבוצה באליפות טורניר המכללות, לראשונה בתולדותיה, לאחר שגברה במשחק הגמר על UCLA, בתוצאה 59–54. בעונות 1982 ו-1983 העפיל עם קבוצתו פעמיים נוספות לשלב הפיינל פור, אולם בשתי העונות הפסידה לואיוויל במשחק חצי הגמר, מול אוניברסיטת ג'ורג'טאון (46–50) ואוניברסיטת יוסטון (81–94), בהתאמה. לאורך 4 עונותיו בליגת המכללות העמיד מקריי ממוצעים כוללים של 9.2 נקודות, 7.6 ריבאונדים ו-2.6 אסיסטים למשחק. בדראפט ה-NBA‏ 1983 נבחר מקריי בבחירה השלישית על ידי יוסטון רוקטס, אשר צירפה באותו הדראפט גם את רלף סמפסון (בחירה ראשונה) ואת קרייג אילו (בחירה 48). בעונת 1985/1986 העפיל עם הרוקטס לגמר ה-NBA, בו הפסידה קבוצתו מול בוסטון סלטיקס, בתוצאה 2–4. לאורך סדרת הגמר היה הקלעי השני של יוסטון (אחרי האקים אולאג'ואן) עם 15.3 נקודות למשחק, ובהגנה תופקד כשומרו העיקרי של כוכב הסלטיקס לארי בירד. בעונת 1986/1987 נבחר לחמישיית ההגנה השנייה של העונה, ובעונה העוקבת נבחר לחמישיית ההגנה הראשונה, לצדו של אולאג'ואן. באוקטובר 1988, לאחר 5 עונות ביוסטון, הועבר יחד עם ג'ים פיטרסון לסקרמנטו קינגס בתמורה לאוטיס ת'ורפ. בשתי עונותיו בסקרמנטו המשיך להציג יכולת טובה, עם ממוצעים של 14.7 נקודות, 7.9 ריבאונדים ו-4.5 אסיסטים למשחק, אך קבוצתו לא הצליחה להעפיל לשלב הפלייאוף. ביוני 1990 הועבר בטרייד לדאלאס מאבריקס בתמורה לביל ונינגטון, ולקראת עונת 1992/1993 נשלח לשיקגו בולס, במסגרת טרייד משולש בו הייתה מעורבת גם גולדן סטייט ווריורס. באותה עונה זכה עם הבולס באליפות ה-NBA, לאחר שגברה בסדרת הגמר על פיניקס סאנס. לכל אורך הפלייאוף שותף מקריי בשבעה בלבד מתוך 19 משחקי קבוצתו, וקלע 2 נקודות בסך הכול. בסיום עונתו היחידה בשיקגו פרש מקריי ממשחק, בגיל 31. מדיה וקבצים בנושא רודני מקריי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של מקריי ב-NBA, באתר basketball-reference.com סטטיסטיקות המשחק בין לואיוויל ל-UCLA, באתר sports-reference.com סטטיסטיקות המכללות של מקריי, באתר sports-reference.com רשימת הנבחרים בדראפט 1983, באתר basketball-reference.com סטטיסטיקות סדרת הגמר בין הרוקטס לסלטיקס, באתר basketball-reference.com מקריי ופיטרסון נשלחים בטרייד לסקרמנטו, באתר לוס אנג'לס טיימס, 12 באוקטובר 1988 מקריי נשלח בטרייד לשיקגו, באתר הניו יורק טיימס, 19 בספטמבר 1992 הטראש-טוק של ג'ורדן הרס לשחקן את הקריירה, באתר sportscasting.com,‏ 27 במרץ 2020
הרפימימוס

הרפימימוס (שם מדעי: Harpymimus; משמעות השם: "מחקה הרפיה") הוא סוג של דינוזאור תרופוד, שחי בתקופה קרטיקון תחתון לפני 107 עד 100 מיליון שנה לפני זמננו במונגוליה. דינוזאור זה הוא קרובו של הדיינוכירוס ושל משפחת הדיינוניכירוסיים, אך שייך למשפחה נפרדת - הרפימימיים (Harpymimidae). הוא תואר ב-1984 בידי החוקרים ריצ'רד ברסבולד (אנ') ואלטנגרל פרל (אנ'), וכלל מין יחיד - Harpymimus okladnikovi, הקרוי על שם החוקר הסובייטי אלכסיי אוקלדניקוב (אנ'). ההרפימימוס ידוע בעיקר משרידים חלקיים שכללו בעיקר לסת תחתונה בתצורת חורן דוח (אנ') שבמדבר גובי, במונגוליה. הוא הגיע לאורך של 3.5 מטר והיה בעל מבנה לסתות שונה משל שאר בני קבוצת דמויי-אורניתומימיים הידועים כחסרי שיניים עם לסתות מוארכות דומות למקור. במקומם הוא הכיל חלל לסת רחבה עם מעל ל-75 שיניים חרוטיות. מבנה זה דומה לקרובו הפליקנימימוס וייתכן ששניהם היו אוכלי דגים שהשתמשו בלסתות כדי לחטוף דגים. הלסתות הקשיחות כוסו במקור והגוף היה מכוסה נוצות. הזרועות היו ארוכות עם שלוש אצבעות שהסתיימו בטפרים חדים. ההרפימימוס נחשב לסוג פרימיטיבי יחסית המהווה אב מקשר בין האורניתומימיים ששכנו באסיה כמו הדיינוכירוס, לבין אלה שנמצאו באירופה ובאמריקה הצפונית. מדיה וקבצים בנושא הרפימימוס בוויקישיתוף הרפימימוס, באתר האנציקלופדיה של החיים (באנגלית) הרפימימוס, באתר GBIF (באנגלית)
אדמונד פון הלמר

אדמונד פון הלמר (בגרמנית: Edmund von Hellmer;‏ 1850, וינה – 1935, וינה) היה פסל אוסטרי בסגנון היסטוריציזם ובסגנון אר נובו, ממייסדי "הזצסיון הווינאי". למד אדריכלות בפוליטכניק בווינה ובמקביל השתלם אצל דודו הפסל יוסף שיינפלד ובגיל 16 החליט להתמסר ללימודי הפיסול באקדמיה לאמנויות יפות בווינה ובמקביל עבד אצל הפסל הנס גסר אשר סייע לו לממן ביקור קצר בפריז, בגיל 19 זכה בפרס על פסל פרומתאוס שהציג בתערוכה בין לאומית במינכן, הפרס כלל מלגה שאפשרה לו ללמוד כמעט שנתיים באיטליה. בגיל 20 חזר לווינה ועבד כפסל חופשי ובגיל 29 מונה לפרופסור באקדמיה ובין השנים 1882–1892 היה חבר בסגל באקדמיה. מתלמידיו הבולטים היה אמיל פוקס (אמן אוסטרי אמריקאי). בשנת 1879 היה ממייסדי "הזצסיון הווינאי". שם שימש כדקאן בשנים 1901–1922. מונומנט יוהאן שטראוס (הבן) בשטאדטפארק, וינה אנדרטה על גבעת קפוצינר המשקיפה על זלצבורג לציון המקום בו הגה וולפגנג אמדאוס מוצרט את חליל הקסם מונומנט יוהאן וולפגנג פון גתה בווינה. מונומנט אמיל יעקב שינדלר (צייר, אביה של אלמה מאהלר) בווינה. מצבה של הוגו וולף מדיה וקבצים בנושא אדמונד פון הלמר בוויקישיתוף
משמר (לימוד)

בעגה הישיבתית, מִשְׁמֶר (עיוות של: מִשְמָר) הוא כינוי ללימוד תורה במשך לילה שלם, משעות הערב המאוחרות ועד לתפילת ותיקין. את המשמר נהוג לערוך בדרך כלל בליל שישי, כיוון שבימים שישי ושבת הבאים לאחר מכן אין מסגרת קבועה ואפשר להשלים את שנת הלילה, וכדי למלא את הנפש במטעני רוחניות לקראת השבת, היום המקודש בשבוע. בנוסף, נהוג לערוך משמר מדי שנה בליל חג השבועות, כהתפתחות של מנהג תיקון ליל שבועות. יש העורכים משמר דומה גם בליל הושענא רבה (כהתפתחות של תיקון ליל הושענא רבה)[דרוש מקור][מפני ש...]. המושג מקובל בעיקר בציבור החרדי ובחלק מישיבות הציונות הדתית. למשמר צדדים נוספים מעבר לצד הדתי גרידא, והוא נעשה נוהג חברתי מקובל. מנהגים תרבותיים הקשורים במשמר השתרש בקרב הציבור החרדי, וחנויות רבות מציעות מבחר מאכלי שבת במיוחד לליל שישי. רבים יאכלו בתחילת הערב טשולנט בחברת ידידים ולאחר מכן יתחילו את המשמר. יאיר שרקי, כתב לענייני דתות, ‏צ'ולנט בחצות: תרבות החמין בי-ם, באתר ‏מאקו‏, 28 במרץ 2017 ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
אצרורינוס

אצרורינוס (שם מדעי: Acerorhinus; מילולית: "קרנף חסר קרן") הוא סוג נכחד של קרנף, שחי באסיה במהלך המיוקן לפני 13.6 עד 7 מיליון שנה מזמננו. הוא תואר מממצאים לאורך אסיה לרבות בסין, בטורקיה וגם ביוון בידי החוקר אדוארד דרינקר קופ בשנת 1832. סוג זה הכיל מין יחיד - Acerorhinus zernowi. האצרורינוס היה קרנף מתת-המשפחה Aceratheriinae, המאופיינת בכך שמיניה היו חסרי קרניים, ובמקומם היו להם ניבים בולטים מלסתם התחתונה, שכנראה שימשו למלחמה ולהגנה. תת-משפחה זו נכחדה לחלוטין ואין לה מינים קיימים. האצרורינוס סווג לעיתים למין של אצרתריום שהתקיים באותו הזמן, אך כיום רואים בו סוג נפרד תקף. קרנף זה הגיע לאורך 25 מטרים ולמשקל של מעל 1 טון. בשונה מהקרנפים המודרניים הוא היה בעל שיניים מותאמות לאכילת עלים ולא עשבים. הוא נכחד במשך המיוקן, ככל הנראה עקב שינויי אקלים והתייבשות של האזור בו חי. מדיה וקבצים בנושא אצרורינוס בוויקישיתוף אצרורינוס, באתר האנציקלופדיה של החיים (באנגלית) אצרורינוס, באתר GBIF (באנגלית) Fossilworks: Rissoina (Rissolina), fossilworks.org
אבן קיים אלג'וזיה

אבן קיים אל-ג'וזיה (בערבית: ابن قيّم الجوزية; 1292 – 1350), או בשמו המלא אבו עבדאללה שמס אל-דין מוחמד בן אבי בכּר בן איוב בן סעד בן חריז אל-זרעי, היה פוסק הלכה מוסלמי המשתייך לאסכולת ההלכה החנבלית, תאולוג, וסופר בתחום הרוחניות. אבן קיים נולד בכפר קטן בקרבת דמשק, בשנת 1292. בצעירותו, הוא למד אצל אביו, שהיה המנהל של בית הספר. בהמשך, הוא החל לחפש אחר ידע אצל מורים ידועים ומלומדים בתקופתו, וחקר לעומק את עבודותיהם וכתביהם של מורים רוחניים סופים בתקופתו. לימודיו התרכזו בתחומי הפיקה והחדית'. אבן קיים נכלא בבית מאסר ביחד עם אבן תיימיה. לפי היסטוריונים, היו שתי סיבות עיקריות לכליאתו של אבן קיים. הסיבה הראשונה הייתה דרשה שנשא אבן קיים ובה הביעה סלידה מעלייה לרגל לבתי קברות, והסיבה השנייה הייתה דעתו בנושא הגירושין, דעה שהייתה מנוגדת לדעת שאר פוסקי ההלכה בזמנו. אבן קיים נפטר בגיל 60, ב-15 בספטמבר 1350. יצירת המופת המפורסמת ביותר של אבן קיים היא "מדארג' אל-סאלכּין" (مدارج السالكين), יצירה שמהווה למעשה פרשנות עמוקה ונרחבת על הספר מַנאזִל א-סַאִירין ( منازل السائرين) שנכתב על ידי המורה הרוחני של אבן קיים, האימאם עבד אללה אנצארי הסופי, אותו כינה אבן קיים שייח' אל-אסלאם. אבן קיים כתב כ-98 ספרים וטקסטים אחרים, ומהם: אל-אג'תאהאד ואל-תקליד (الاجتهاد والتقليد). אחכּאם אהל אל-ד'מה (أحكام أهل الذمة) אוסול אל-תפסיר (أصول التفسير) אקתדאא אל-ד'כּר בחסול אל-ח'יר ודפע אל-שר (اقتضاء الذكر بحصول الخير ودفع الشر) אמת'אל אל-קוראן (أمثال القرآن) אל-תביאן פי אקסאם אל-קוראן (التبيان في أقسام القرآن) תפסיר אל-פאתחה (تفسير الفاتحة) אל-רוח (الروح) אל-טיב אל-נבווי (الطب النبوي) אל-רוח ואל-נפס(الروح والنفس) אל-טאעון (الطاعون) זאד אל-מעאד פי הדי ח'יר אל-עבאד (زاد المعاد في هدي خير العباد) שרח אסמאא אלכּתאב אלעזיז (شرح أسماءِ الكتابِ العزيزِ) שרח אל-אסמאא אלחסנא (شرح الأسماء الحسنى) עדת אל-סאברין וד'חירת אל-שאכּרין (عِدَةُ الصَّابرين وذخيرةُ الشَّاكرين) טריק אל-הג'רתין ובאב אל-סעאדתין (طريق الهجرتين وباب السعادتين) מורה נבוכים בתשובותיהם של היהודים והנוצרים (هداية الحيارى في أجوبة اليهود و النصارى) - בספר זה הוא מצטט רבות מהספר אפחאם אל-יהוד של היהודי שהתאסלם סמואל אל-מוגרבי מדיה וקבצים בנושא אבן קיים אלג'וזיה בוויקישיתוף מחמד אבן אבי בכר אבן קים אלג'וזיה (1292-1350), דף שער בספרייה הלאומית Short Biography of Ibn al Qayyim al Jawziyya - IslamiCity, www.islamicity.org (באנגלית) Ahmad Ibn HanbalIbn QudamahIbn Taymiyyah Khwaja Abdullah Ansari[1] [2] [3, Ibn Qayyim al-Jawziyya - Wikipedia, WordDisk Jos Guidence.bodinga, Ibn Kayyim Biogragphy, 2015-11-29
הבחירות הפרלמנטריות באיסלנד 1991

הבחירות הפרלמנטריות באיסלנד 1991 התקיימו ב-20 באפריל 1991. מפלגת העצמאות שמרה על מעמדה כמפלגה הגדולה ביותר בשני בתי הפרלמנט. לאחר הבחירות, חוקי הבחירות שונו, והחל מבחירות 1995, האלת'ינגי הפך לפרלמנט חד-ביתי. Nohlen&Stöver, עמוד 977